Edullisuus nopeutta tärkeämpää - Taloussanomat - Ilta-Sanomat
Broadcom: uusin wlan ei korvaa vanhempaa
Julkaistu: 6.9.2007 15:02
6.9.2007 15:02
Siruvalmistaja Broadcomin varajohtaja ja wlan-yksikön vetäjä Michael Hurlston epäilee, ettei uusin 802.11n -wlan-tekniikka korvaa nykyään laajalle levinnyttä 802.11g-tekniikkaa suuren yleisön standardina.
Broadcom on aiemmin ennustanut, että vuoden loppuun mennessä wlan-piiritoimituksista n-tekniikan osuus olisi neljänneksen. Yhtiö kuitenkin tiputti ennusteensa neljänneksestä viidennekseen heikon myynnin vuoksi. Hurlstonin ei usko n-tekniikkaan sen suuren hintaeron vuoksi. Tällä hetkellä g-standardi hallitsee puolia wlan-piirimarkkinoista. Myös suurin osa pc-markkinoista hyödyntää edelleen g-tekniikkaa. Pc-myynnin vetureissa eli halpa- ja keskiluokan koneissa käytetään g-piirejä, vaikka monet valmistajat ovat tuoneet huippumalleja n-tekniikalla. Myös langattomilla tukiasemilla varustettuja adsl-modeemeja tarjoavat teleoperaattorit ovat herkkiä hinnoilla, ja tarjoavat Hurlstonin mukaan mieluummin edullisempia g-laitteita. - Hiljaisesta 802.11n-piirien myynnistä huolimatta Broadcom jatkaa sitoutumistaan n-standardiin. Standardille on edelleenkin kysyntää multimediamarkkinoilla, Digitimesin haastattelema Hurlston kertoo. Wlan-yksikön vetäjän mukaan yhtiö pyrkii julkaisemaan uusia 802.11n-piirejä vuoden jälkimmäisellä puoliskolla. Matias Mäki
Ciscon tuotekokonaisuus tukee orastavaa wlania
Cisco tuo yrityskäyttöön suunnitellun tuotekokonaisuuden, jossa on integroitu tuki 802.11n-standardille. Sen ansiosta voidaan parantaa langattoman lähiverkon suorituskykyä ja luotettavuutta, yhtiö kiteyttää.